CELEX: 62015TB0570
Language: el
Date: 2017-10-26 00:00:00
Title: Υπόθεση T-570/15: Διάταξη του Γενικού Δικαστηρίου της 26ης Οκτωβρίου 2017 — Federcaccia della Regione Liguria κ.λπ. κατά Επιτροπής (Περιβάλλον — Διατήρηση των αγρίων πτηνών — Είδη που μπορούν να αποτελέσουν αντικείμενο θήρας — Όροι τους οποίους πρέπει να τηρούν οι εθνικές νομοθεσίες περί θήρας — Εναρμόνιση των κριτηρίων εφαρμογής του άρθρου 7, παράγραφος 4, της οδηγίας 2009/147/ΕΚ — Λήξη της θηρευτικής περιόδου στη Λιγουρία)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/42
            
         Διάταξη του Γενικού Δικαστηρίου της 26ης Οκτωβρίου 2017 — Federcaccia della Regione Liguria κ.λπ. κατά Επιτροπής
   (Υπόθεση T-570/15) (1)
   
   ((Περιβάλλον - Διατήρηση των αγρίων πτηνών - Είδη που μπορούν να αποτελέσουν αντικείμενο θήρας - Όροι τους οποίους πρέπει να τηρούν οι εθνικές νομοθεσίες περί θήρας - Εναρμόνιση των κριτηρίων εφαρμογής του άρθρου 7, παράγραφος 4, της οδηγίας 2009/147/ΕΚ - Λήξη της θηρευτικής περιόδου στη Λιγουρία))
   (2018/C 005/57)
   Γλώσσα διαδικασίας: η ιταλική
   
      Διάδικοι
   
   
      Προσφεύγοντες-ενάγοντες: Federcaccia della Regione Liguria (Γένοβα, Ιταλία) και 10 λοιποί προσφεύγοντες-ενάγοντες των οποίων τα ονόματα περιλαμβάνονται σε παράρτημα της διατάξεως (εκπρόσωποι: A. Bruni, P. Balletti και A. Mozzati, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: G. Gattinara και C. Hermes)
   
      Αντικείμενο
   
   Αίτημα, βάσει του άρθρου 265 ΣΛΕΕ, να αναγνωριστεί ότι η Επιτροπή υπαιτίως παρέλειψε να ενημερώσει ορισμένα ιταλικά στοιχεία που περιέχονται στο σχετικό με τις βασικές έννοιες έγγραφο, το οποίο καταρτίζει η επιτροπή ORNIS που προβλέπεται στην οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (ΕΕ 2010, L 20, σ. 7), αίτημα, βάσει του άρθρου 263 ΣΛΕΕ, περί ακυρώσεως της από 6 Οκτωβρίου 2014 επιστολής της Επιτροπής που αναφέρει ότι η παράταση στην Ιταλία της περιόδου θήρας για ορισμένα είδη πτηνών δεν συνάδει προς την ευρωπαϊκή κανονιστική ρύθμιση και αίτημα, βάσει του άρθρου 268 ΣΛΕΕ, περί αποκαταστάσεως της ζημίας που οι ενάγοντες υποστηρίζουν ότι υπέστησαν εξαιτίας της μη ενημερώσεως των ιταλικών στοιχείων από την Επιτροπή.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τη Federcaccia della Regione Liguria και τους λοιπούς προσφεύγοντες-ενάγοντες των οποίων τα ονόματα περιλαμβάνονται σε παράρτημα στα δικαστικά έξοδα.
            
         
      (1)  EE C 381 της 16.11.2015.